ਨਿਤਿਨ ਮੈਨਨ
ਨਿਤਿਨ ਨਰੇਂਦਰ ਮੈਨਨ (ਜਨਮ 2 ਨਵੰਬਰ 1983) ਇੱਕ ਭਾਰਤੀ ਕ੍ਰਿਕਟਰ ਅਤੇ ਅੰਪਾਇਰ ਹੈ। ਉਹ ਸੱਜੇ ਹੱਥ ਦਾ ਬੱਲੇਬਾਜ਼ ਸੀ, ਜੋ ਲਿਸਟ ਏ ਕ੍ਰਿਕਟ ਵਿਚ ਮੱਧ ਪ੍ਰਦੇਸ਼ ਦੀ ਪ੍ਰਤੀਨਿਧਤਾ ਕਰਦਾ ਸੀ। ਉਹ ਹੁਣ ਅੰਪਾਇਰ ਹੈ ਅਤੇ 2015 - 16 ਵਿਚ ਰਣਜੀ ਟਰਾਫੀ ਅਤੇ ਆਸਟਰੇਲੀਆ ਵਿਚ ਸ਼ੈਫੀਲਡ ਸ਼ੀਲਡ ਵਿਚ ਮੈਚ ਵਿਚ ਅੰਪਾਇਰ ਵਜੋਂ ਭੂਮਿਕਾ ਨਿਭਾ ਚੁੱਕਾ ਹੈ। ਜੂਨ 2020 ਵਿਚ ਉਸ ਨੂੰ ਨਾਈਜੀਲ ਲੋਂਗ ਦੀ ਜਗ੍ਹਾ, ਆਈ.ਸੀ.ਸੀ. ਅੰਪਾਇਰਾਂ ਦੇ ਐਲੀਟ ਪੈਨਲ ਵਿਚ ਤਰੱਕੀ ਦਿੱਤੀ ਗਈ। ਉਸ ਦੇ ਪਿਤਾ ਨਰਿੰਦਰ ਮੈਨਨ ਵੀ ਅੰਪਾਇਰ ਸਨ।